На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 и 112/2017 ) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе, Установа културе (у даљем тексту: „Центар“) расписуjе

JАВНИ КОНКУРС ЗА ФИНАНСИРАЊЕ И СУФИНАНСИРАЊЕ ПРОJЕКАТА У КИНЕМАТОГРАФИJИ ЗА 2023. ГОДИНУ У КАТЕГОРИJИ: СТИМУЛАЦИJА ГЛЕДАНОСТИ ДОМАЋИХ ФИЛМОВА

ОПШТЕ ОДРЕДБЕ

Право учешћа на конкурсу имаjу домаћа правна лица и предузетници, носиоци ауторских имовинских права домаћих филмских дела, а коjа су премиjерно приказана у периоду од 01.07.2022. до 30.06.2023. чиjа jе биоскопска гледаност на териториjи Републике Србиjе премашила:

**- 30.000 гледалаца за дугометражне игране филмове (не рачунаjући фестивалске проjекциjе),**

**- 3.000 гледалаца за дугометражне документарне филмове (не рачунаjући фестивалске проjекциjе), а коjи испуњаваjу следеће услове:**

- да су уписани у одговараjући регистар Агенциjе за привредне регистре (у даљем тексту: „АПР“) коjи се води за териториjу Републике Србиjе, са регистрованом претежном делатношћу производње кинематографских дела, аудио-визуелних производа и телевизиjског програма или дистрибуциjе кинематографских делатности, аудио-визуелних дела и телевизиjског програма или приказивања кинематографских дела (у даљем тексту: „Продуцент“);

- да им пословни рачуни нису блокирани на дан подношења приjаве на конкурс;

- да немаjу неплаћене обавезе по основу пореза и других jавних давања, на дан подношења приjаве на Конкурс;

- да се не налазе у поступку повраћаjа државне или помоћи мале вредности (де минимис помоћи);

- да нису били привредни субjекти у тешкоћама у смислу прописа о правилима за доделу државне помоћи.

КОНКУРСНА ДОКУМЕНТАЦИJА

Као доказ испуњења услова наведених у претходном ставу, приликом приjаве на конкурс заинтересовани учесник мора доставити:

- извод са интернет странице Агенциjе за привредне регистре;

- извод са интернет странице Народне банке Србиjе на којем се види да Продуцент ниjе у блокади;

- изjаву: о претходно добиjеним jавним средствима (додељеноj државноj помоћи и додељеноj де минимис помоћи по свим основама у текућоj и претходне две фискалне године), да се не налази у поступку повраћаjа државне или де минимис помоћи и да ниjе био привредни субjект у тешкоћама у смислу прописа о правилима за доделу државне помоћи.

Учесници конкурса дужни су да уз конкурсну приjаву доставе следећу конкурсну документациjу: попуњену Табелу; копиjе уговора са дистрибутером филма;

извештаjе приказивача (биоскопа); доказ о уплати прихода на рачун продуцента (извод са пословног рачуна).

**Редитељ, сценариста и продуцент филма коjи конкуришу за оваj вид стимулациjе, могу поднети засебне приjаве за исти филм, с тим што ће се износ додељених средстава делити у односу 60:25:15 (продуцент – редитељ – сценариста).**

ТРАJАЊЕ JАВНОГ КОНКУРСА

Конкурс је објављен у „Вечерњим новостима“ и отворен је од 06. септембра до 06. октобра 2023. године.

Приjавни формулар и конкурсна документациjа достављаjу се на српском jезику у електронскоj форми у ПДФ формату на електронску адресу Центра: konkurs2023@fcs.rs

Формулар конкурсне приjаве и пратећа конкурсна документација доступни су на интернет страници Филмског центра Србиjе (www.fcs.rs).

Неблаговремене и непотпуне приjаве, приjаве коjе нису поднете од овлашћених лица, приjаве коjе нису поднете на прописаном формулару и приjаве коjе нису предмет jавног конкурса неће се разматрати.

ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог по расписаном јавном конкурсу и доставља га Управном одбору Центра. На основу предлога конкурсне комисије, Управни одбор Центра доноси одлуку о додели средстава за стимулациjу гледаности. У року од 15 дана од доношења предлога комисије.

Са изабраним подносиоцима пријава Центар закључуjе уговоре о стимулациjи гледаности.

Средства по основу овог конкурса Центар додељуjе у складу са правилима за доделу помоћи мале вредности (де минимис помоћи).

ОСТАЛЕ ИНФОРМАЦИJЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији, Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Конкурсна документациjа се не враћа.

Све додатне информациjе и обjашњења од значаjа за спровођење поступка конкурса могу се добити путем телефона броj: 011 2625-131, или путем електронске поште на: konkurs2023@fcs.rs